
מדינת ישראל
משרד החינוך 
המשנה למנהל הכללי
אגף רכש מכרזים והתקשרויות
ירושלים, ‏23 במאי 2017
כז' אייר תשע"ז
מכרז היקפים משתנים מס' 10/4.2017: עריכת מבחני קבלה לתלמידים הלומדים בכיתות ו' ומעלה, לצורך שיבוצם לתוכניות יחודיות המיועדות למחוננים בחינוך העל יסודי

הבהרה 1

סיכום תשובות לשאלות שהגיעו עד לתאריך 8.5.2017
1. כללי

1. המועד האחרון להגשת הצעות למכרז שבנדון הינו 6.6.2017 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

5. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 

יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 2 – הגורמים אליהם מופנה המכרז (דרישות סף)
סעיפים 2.1 ו- 2.2, עמוד 3
לתשומת לב המציעים, הכל הנוגע לניגוד עניינים יהיה על פי האמור בסעיפים 2.1 ו- 2.2 במכרז.
3. פרק 4 – תיאור הפרוייקט והיקפו
1. סעיף 4.4, עמוד 6

זכויות היוצרים על המבחן המותאם יהיו של המשרד.
2. סעיף 4.3, עמוד 6

(1) כל תלמיד מתוך אוכלוסיית היעד כמוגדר בסעיף 4.3 במכרז, רשאי להיבחן במסגרת מכרז זה.
(2) מספר הנבחנים בעלי צרכים מיוחדים מוערך בכ- 30% מסה"כ הנבחנים, כאמור בסעיף זה במכרז.
(3) מספר הנבחנים בעלי צרכים מיוחדים יבחנו בנפרד, כאמור בסעיף 4.6 במכרז.
(4) הבחינה נעשית בתקופה ולא ביום אחד. 
הנחיות האגף לנושא התאמות בכלל ידועות מראש ונמסרות לספקים בכל שנת לימודים. 
בהנחיות לבחינות באופן פרטני יתנו הנחיות לקבלן לפחות שבועיים לפני הבחינה. 
(5) התפלגות שכיחות הנבחנים לפי כיתות הינה כדלקמן:
כיתות ו' –  1,900 תלמידים
כיתות ז' –  100 תלמידים

כיתות ח' –  90 תלמידים
כיתות ט' – 300 תלמידים
הנתונים לא כוללים נבחנים לתכנית "אלפא" (כ – 450, כיתות ח' ו – ט').
3. סעיף 4.4.10, עמוד 6
יש לשנות את הסעיף כדלקמן:
על הקבלן לבצע הרצת ניסוי של בחינה (פיילוט) ב- 2 העברות – אחת לכיתות ו' ו- ז' והעברה נוספת לכיתות ח' ו- ט', בעברות וערבית, שיכללו מדגם של 150 נבחנים לפחות בכל העברה, מכיתות ומרכזי העשרה למחוננים לצורך בדיקת התאמה של הסוללות, מבחינת תקפות ומהימנות.
4. סעיף 4.10, עמוד 7

תהליך גביית דמי ההשתתפות בבחינה יישאר ללא שינוי, כמפורט בסעיף זה במכרז.
תהליך הגבייה, כפי שמוגדר במכרז, נועד להקל על התלמיד והוריו בכל הנוגע לתשלום בזמן המבחן / לפניו. 
לדעת המשרד, לא צריכה להיות התעסקות בנושא זה במעמד המבחן. 
ישנן דרכים לעשות זאת לפני מועד הבחינה, אם בדרך של תשלום מקוון או בדואר.
5. סעיף 4.11, עמוד 8
כמוגדר במכרז מועד ההרשמה הוא פורמלי כדי שהקבלן יתארגן להיקפים ולמקומות ביצוע הבחינה. 
מועד התשלום גמיש יותר וצריך להתבצע עד שבוע לפני הבחינה בפועל.
למען הסר ספק, רישום תלמידים עד סוף דצמבר בכל שנה. 
תשלום עד שבוע לפני מועד הבחינה (לבחינות המתקיימות עד סוף חודש פברואר).
6. סעיף 4.12.4, עמוד 10
כאמור בסעיף זה במכרז, על הקבלן להכין את דף ההסבר לנבחן בלבד, בשפת האם של הנבחן (אנגלית, רוסית, צרפתית, אמהרית).
4. פרק 5 – כח האדם של הקבלן והאמצעים הנדרשים לביצוע המכרז

1. סעיפים 5.13.3 ו- 5.13.4, עמוד 17

על הקבלן להעסיק בוחנים ומשגיחים לצורך ביצוע הפעילות כאמור בסעיפים אילו ובסעיף 4.12.2. כל אחד מבעלי התפקידים הנ"ל יעמוד בדרישות המפורטות בסעיפים הנ"ל במכרז.
2. סעיף 5.15, עמוד 20
התשתית הממוחשבת, כאמור בסעיף זה, הינה מערכת לשימושו הפנימי של הקבלן לצורך ניהול ותפעול הפרויקט.

5. פרק 7 – חפיפה
הקבלן שיזכה במכרז זה יידרש לבצע חפיפה עם הקבלן שיזכה במכרז הבא, וזאת כמפורט בפרק זה במכרז.
6. פרק 12 – ביטוח
1. סעיף 12.3, עמוד 26
ביטוח אחריות מקצועית נדרש בגין עריכת מבחני קבלה לתלמידים הלומדים בכיתות ו' ומעלה, לצורך שיבוצם לתוכניות ייחודיות המיועדות למחוננים בחינוך העל יסודי, כולל שירותי השגחה בבחינות. 
מומלץ להעביר לחברה המבטחת של המציע העתק מהשירותים הנדרשים כפי שפורטו במסמכי המכרז על מנת שיבינו את הסיכון לנזק הכלכלי שקיים פה. 

2. סעיף 12.5, עמוד 26
המדובר על ביטוח משולב לאחריות מקצועית וחבות המוצר ביחס להפעלת מערכת אינטרנטית לניהול ולרישום תלמידים למבחני קבלה לתלמידים עבור משרד החינוך כולל גביית תשלומים באמצעות כרטיס אשראי, התאמות, ניהול הרשאות ומשתמשים, תיעוד ואבטחת מידע. 

7. נספח מספר 2 – חוזה התקשרות
המכרז הינו נספח לחוזה ההתקשרות עליו חום הקבלן. על כן כל האמור במכרז נכלל בחוזה. לאור זאת לא נדרש לבצע כל שינוי בחוזה.
8. נספח מספר 5 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני מומחה להערכה ומדידה (טסטולוג)המיועד – יש לפרט את ניסיונו של מומחה להערכה ומדידה (טסטולוג) המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 10 לבין קורות החיים.
6. סעיף 11 – דוגמת מבחן – על המציע לפרט את כל הסעיפים הנדרשים בהצעה.
7. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

